Document ID: /roh_data/filtered/fineweb-2-filterrobots_roh.jsonl.gz/37160

Avant 26 onns, in mais e vaira exact duas emnas hai jau midà chasa lʼultima giada. Da Luven a Castrisch. Pia gia avant eternitads. Ma lʼexercizi nʼhai jau betg pers. Jau sun anc adina detg versà, pertge che dapi lura hai jau midà chasa pli chʼin tozzel giadas. Betg mez. Ma almain gidà auters. Ina giada pli fitg, ina giada pli pauc.
Ma midar chasa na vul betg adina dir midar chasa. I dat schont in pèr differenzas. Cura che nus essan ids da Bonstetten (chantun da Turitg) si Luven, avain nus midà chasa cun in Renault 4 Fourgonette. Mia dunna ed jau avevan lura per trais mais ina relaziun da fin dʼemna per motivs professiunals. E mintga giada chʼella è vegnida en il Grischun ha ella emplenì noss Renault fin sut il tetg cun rauba da chasa. Fin che tut è stà si Luven. Il cunterexempel il pli crass è bain stà la midada da Thalwil a Glion da mes sirs. Igl ha dà mo ina soluziun: profis. Quels èn vegnids en chasa, han stimà la rauba da mes sirs ed han offert ina midada cun in camiun ed ina crana idraulica. Chʼels han calculà fauss ed han stuì far vegnir in ulteriur vehichel da transport il di da la midada, perquai chʼil camiun grond era memia pitschen, è inʼautra istorgia.
Ils ultims onns han mias activitads da midar chasa adina gì da far insatge cun mias figlias. Glieud giuvna mida anc gugent chasa. E lura hai num transportar: da Cuira a Lucerna sco avant in pau dapli chʼin onn. Ubain – formulà en ina versiun simplifitgada – dal Schaffhauserplatz a Turitg al Schaffhauserplatz a Turitg sco avant paucs dis.
Tuttina co chʼins mida chasa, tuttina schʼi sa tracta dʼin grond tschancun u schʼins va mo dʼin quartier en lʼauter, ina chaussa resta adina la medema: Ins sto (pudair) sa separar. Per exempel da vischins chʼèn daventads amis, da la fermada dal tram u dal bus gist enturn il chantun cun las colliaziuns perfetgas, da la bella vista u … Ins sto adina puspè prender cumià. Ma mintga cumià è er ina schanza dʼemprender dʼenconuscher insatge nov. Dar a la vita ina nova vieuta, prender ina nova direcziun. Vis uschia stuess ins atgnamain midar chasa savens.
Ma era dʼobjects ston ins pudair sa separar. Forsa perquai chʼels na sa cunfan betg cun la nova abitaziun. Forsa perquai chʼins na dovra insumma betg pli quai e tschai. Pir cun midar chasa vesʼins per regla tge chʼè sʼaccumulà tut en il decurs dals onns. Pli baud era mia devisa da ma separar da tut quai che jau nʼaveva tschintg onns betg pli duvrà. Vestgadira, apparats, mobiglias antiquadas, vegls artitgels da gasetta, e.u.v. E cunquai che quest turnus da tschintg onns è per il pli crudà sin in termin da midar chasa, ha quai adina funcziunà grondius.
Lʼultima giada che jau hai midà chasa è però stà sco ditg avant 26 onns, in mais e vaira exact duas emnas. Jau crai che jau stoppia far vegnir in camiun cun tramosa. Il meglier betg in memia pitschen.
Pieder Caminada è vice-schefredactur da la «Südostschweiz». El è creschì si a Glion en in ambient per gronda part tudestg e viva oz en la vischnanca rumantscha da Castrisch.
Einen Lastwagen bitte – aber nicht zu klein!
Vor 26 Jahren, einem Monat und ziemlich genau zwei Wochen habe ich zum letzten Mal gezügelt. Von Luven nach Castrisch. Das ist lange her. Sehr lange sogar. Aber aus der Übung bin ich deswegen nicht gekommen. Ich bin immer noch recht versiert darin, denn seither habe ich deutlich über ein Dutzend Mal gezügelt. Zwar nicht selber. Aber zumindest bin ich aktiv dabei gewesen. Einmal mehr, einmal weniger.
Zügeln ist aber nicht immer gleich zügeln. Da gibts schon ein paar Unterschiede. Als ich vom zürcherischen Bonstetten nach Luven zügelte, haben wir das mit einem Renault 4 Fourgonette gemacht. Meine Frau und ich führten damals berufsbedingt drei Monate lang eine Wochenendbeziehung. Und jedes Mal, wenn sie nach Graubünden kam, füllte sie unseren Renault bis unters Autodach mit Hausrat. Bis dann alles in Luven war. Das krasseste Gegenbeispiel war, als meine Schwiegereltern von Thalwil nach Ilanz umzogen. Da gabs nur eine Lösung: die Zügelprofis. Die kamen ins Haus, schätzten den Umfang des Hausrats ab und offerierten das Zügeln mit einem Lastwagen und Hebekran. Dass sie sich dabei verrechneten und am Zügeltag kurzfristig noch einen zusätzlichen Transportwagen aufbieten mussten, weil der grosse Lastwagen sich als zu klein erwiesen hatte, ist eine andere Geschichte.
In den letzten Jahren hatten meine Zügelaktivitäten immer mit meinen Töchtern zu tun. Junge Leute ziehen immer wieder mal um. Und dann gilt es zu transportieren: von Chur nach Luzern wie vor etwas mehr als einem Jahr. Oder – vereinfacht gesagt – vom Schaffhauserplatz in Zürich an den Schaffhauserplatz in Zürich wie vor wenigen Tagen.
Wie auch immer gezügelt wird, ob es eine kurze oder eine lange Strecke ist, eine Sache bleibt immer gleich: Man muss sich trennen (können). Zum Beispiel von Nachbarn, die zu Freunden geworden sind, von der ÖV-Haltestelle mit den perfekten Verbindungen gleich um die Ecke, von der schönen Aussicht oder … Es ist immer wieder ein Abschiednehmen. Aber jedes Abschiednehmen beinhaltet auch die Chance, etwas Neues kennenzulernen. Dem Leben eine neue Wende zu geben, sich in eine andere Richtung zu bewegen. So gesehen müsste man eigentlich häufig umziehen.
Trennen können muss man sich aber auch von Gegenständen. Vielleicht, weil sie nicht in die neue Wohnung passen. Vielleicht aber auch, weil man dies und das gar nicht mehr braucht. Erst beim Zügeln merkt man in der Regel, was sich in den letzten Jahren so alles angesammelt hat. Früher hatte ich mal den Grundsatz, dass ich mich von allem trenne, was ich fünf Jahre lang nie mehr gebraucht hatte. Kleider, Geräte, aus der Mode gekommene Möbel, alte Zeitungsartikel usw. Und weil dieser 5-Jahres-Turnus meistens mit einem Zügeltermin zusammenfiel, klappte es immer wunderbar.
Das letzte Mal gezügelt habe ich aber wie erwähnt vor 26 Jahren, einem Monat und ziemlich genau zwei Wochen. Ich glaube, ich sollte einen Lastwagen mit einer Transportmulde kommen lassen. Am besten einen nicht zu kleinen.
Pieder Caminada ist stellvertretender Chefredaktor der «Südostschweiz». Er ist in Ilanz mehrheitlich deutschsprachig aufgewachsen und lebt heute im romanischen Castrisch.